Guillermo Cabrera Infante
Store norske leksikon,Språk og litteratur,Litteratur i verden,Nord- og Mellom-Amerikas litteratur,Cubas litteratur
Guillermo Cabrera Infante var en cubansk forfatter. Han er særlig kjent for romanen Tres tristes tigres (Tre triste tigre) fra 1967, som først ble publisert under tittelen Vista del amanecer en el trópico (Soloppgangsutsikt i vendekretsen). Ved hjelp av parodier, språklige eksperimenter og fragmentarisk fortellerteknikk, beskriver Cabrera Infante Havannas før-revolusjonære natteliv på 1950-tallet, med Cubas berømte Cabaret Tropicana i sentrum. Den språklige eksperimenteringen er også et sentralt element i andre deler av Cabrera Infantes forfatterskap, deriblant romanen La Habana para un infante difunto (1979).
Cabrera Infante hadde også stor interesse for filmkunsten, og filmkritikkene hans er samlet i bøker som: Un oficio del siglo XX (En jobb fra det 20. århundre) fra 1963, Arcadia todas las noches (Arcadia hver natt) fra 1978 og Cine o sardinas (Kino eller sardiner) fra 1997. Cabrera Infante har dessuten skrevet manus til flere filmer, blant annet kultfilmen Vanishing point, på norsk Døden bak rattet 1971, som han skrev under pseudonymet Guillermo Caín.Etter revolusjonen i 1959, hadde Cabrera Infante sentrale stillinger innen kulturfeltet, blant annet som redaktør av Lunes de Revolución, det viktige litteratursupplementet til avisen Revolución. Han mistet imidlertid denne stillingen etter å ha publisert en positiv anmeldelse av dokumentarfilmen PM i 1961, en film som ble sensurert av cubanske styresmakter. Han brøt etter hvert med Castros revolusjon, som han senere kritiserte i en rekke intervjuer og essays, blant annet utgitt i Mea Cuba (1992). Han dro i eksil i London på 1960-tallet, og bodde der til sin død i 2005.Guillermo Cabrera Infante mottok Cervantes-prisen i 1997. Verker av Guillermo Cabrera Infante  Tres tristes tigres (1967)  Vista del amanecer en el trópico (1974, Cabrera Infante bruke den gamle tittelen for en ny roman)  La Habana para un infante difunto (1979) Así en la paz como en la guerra (1960)  Delito por bailar el chachachá (1995)  Todo está hecho con espejos (1999) O (1975)  Exorcismos de esti(l)o (1976)  Puro humo (original på engelsk Holy Smoke, 1985)  Mea Cuba (1992)  Mi música extremada (1996)  Vidas para leerlas (1998)  El libro de las ciudades (1999) Un oficio del siglo XX (1963)  Arcadia todas las noches (1978)  Cine o sardinas (1997) Priser Premio Biblioteca Breve (1964) Cervantes litteraturpris (1997) Les mer i Store norske leksikon Cubas litteratur Cubas historie Fidel Castro